Lav et referat af nedenstående tekst:

Tekst:
- Alle løber afsted, høj som lav, tynd som bred - det er alle, der gemmer sig en hjerteløber i. Sådan beskriver Casper Siboni Ussing fra Klarup ved Aalborg det at være hjerteløber. Det gør ham stolt at være en del af det livreddende netværk af frivillige. Selv har han været ude som hjerteløber fem gange. - Jeg har været ude til en alarm hvor en ældre kvinde i lang kjole og smykker kom løbende. Og man ser folk i nattøj med en hjertestarter under armen. - De gange jeg har været ude at løbe, føles det enormt trygt. Det skaber en form for sammenhængskraft at vide, at der er nogle naboer, genboer og så videre i byerne, som stiller op, når der er brug for hjælp, siger han. International pris I denne uge høstede Trygfonden, som står for hjerteløberordningen, international anerkendelse, da de vandt en pris ved en beredskabskonference i Slovenien for hjerteløbersystemet. - Ved at etablere det nationale Hjertestarter-Netværk og hjerteløberordningen har vi sammen med andre partnere firedoblet overlevelsen efter hjertestop uden for hospital og styrket overlevelseskæden, lød det taknemmeligt fra Grethe Thomas, projektchef i TrygFonden, da hun modtog prisen. I Nordjylland er knap 13.400 hjerteløbere klar til at løbe afsted for at begynde genoplivning, når der er hjertestop i nærheden. Casper Siboni Ussing besluttede at blive hjerteløber for halvandet år siden. Efter at have set noget om det i tv, overvejede han det sammen med sin kone. - Jeg kiggede på hende og sagde, "selvfølgelig skal jeg gøre det, hvis jeg kan gøre en forskel, siger nordjyden, der nu arbejder som bankmand, men har en mangeårig fortid som professionel soldat. – Det handler om at bidrage til fællesskabet. Vi er mange der står op, selvom klokken er fire om natten og smider, hvad vi har i hænderne og løber tværs gennem byen. Det er dog også muligt at sige nej til en alarm, hvis man står i en situation, hvor man ikke kan træde til, understreger Casper Siboni Ussing. - Jeg var engang nødt til at sige nej til én midt om natten, fordi jeg var alene hjemme med min lille datter. Men jeg ved, at der er andre, der kan tog den. Der er altid nogle, der træder til. Gør det ikke for anerkendelse Når hjerteløberne bliver kaldt ud, kommer de før ambulancen i seks ud af 10 tilfælde. Tiden tæller. For hvert minut, der går fra hjertestoppet sker, til den livreddende hjælp begynder, falder chancen for at overleve med 10 procent. Casper Siboni Ussing har både prøvet at komme ud til alarmer, hvor situationen endte lykkeligt, og hvor det ikke lykkedes at redde personen. - Den første havde et negativt udfald. Det gjorde stort indtryk. Lige så trist man har været over, at den person, man er nået ud til ikke har klaret den, lige så glad kan man være for, at alarmen blev afblæst, og der ikke var noget alligevel. Vil du også være hjerteløber, kan du melde dig til her .

Referat:
Trygfonden har vundet en international pris for hjerteløberordningen. En pris fonden dedikerer til alle landets hjerteløbere.